ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าผลพลับสดจากเครือรัฐออสเตรเลียพ.ศ. ๒๕๕๘ กรมวิชาการเกษตรได้วิเคราะห์ความเสี่ยงศัตรูพืชของผลพลับสดนำเข้าเพื่อการค้าจากเครือรัฐออสเตรเลียเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าผลพลับสดเพื่อการค้าจากเครือรัฐออสเตรเลียดังต่อไปนี้ข้อ ๑ ประกาศนี้เรียกว่าประกาศกรมวิชาการเกษตร เรื่องเงื่อนไขการนำเข้าผลพลับสดจากเครือรัฐออสเตรเลีย พ.ศ. ๒๕๕๘ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศกรมวิชาการเกษตร เรื่องเงื่อนไขการนำเข้าผลพลับสดจากเครือรัฐออสเตรเลีย พ.ศ. ๒๕๕๖ ลงวันที่ ๒๗ พฤษภาคม๒๕๕๖ข้อ ๔ ชนิดพืชที่อนุญาตผลพลับสด (persimmon, Diospyros kaki)ข้อ ๕ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลพลับสดจากเครือรัฐออสเตรเลียปรากฏตามเอกสารหมายเลข๑ ท้ายประกาศนี้ข้อ ๖ หน่วยงานที่รับผิดชอบ๖.๑ ราชอาณาจักรไทย คือ กรมวิชาการเกษตร๖.๒ เครือรัฐออสเตรเลีย คือ Department of Agricultureได้รับมอบหมายให้เป็นองค์กรอารักขาพืชแห่งชาติ (National Plant Protection Organization) อย่างเป็นทางการของเครือรัฐออสเตรเลียซึ่งต่อไปในประกาศนี้จะเรียกว่า NPPOข้อ ๗ การอนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๘ วิธีการขนส่งต้องส่งผลพลับสดมาจากเมืองท่าแห่งหนึ่งในเครือรัฐออสเตรเลียไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำหรือทางอากาศข้อ ๙ แหล่งปลูก๙.๑ ผลพลับสดต้องเป็นผลผลิตของเครือรัฐออสเตรเลียและมาจากพื้นที่ต่าง ๆ ซึ่ง NPPO กำหนดให้เป็นแหล่งปลูกสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออก๙.๒ ผลพลับสดจากแหล่งปลูกเฉพาะในรัฐควีนส์แลนด์ (Queensland) ได้รับอนุญาตให้นำเข้ามาในราชอาณาจักรไทยข้อ ๑๐ ข้อกำหนดสำหรับสวน๑๐.๑สวนในแหล่งปลูกที่ได้รับอนุญาตที่จะส่งออกผลพลับสดไปยังราชอาณาจักรไทยต้องเป็นสวนที่ปลูกเพื่อการค้าและจดทะเบียนไว้กับNPPO หรือภายใต้ระบบที่ NPPO ให้การรับรอง NPPO ต้องมอบบันทึกรายละเอียดการจดทะเบียนสวนให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนสวนให้เสร็จสิ้นก่อนเริ่มการส่งออก๑๐.๒เกษตรกรเจ้าของสวนที่จดทะเบียนต้องมีการปฏิบัติทางการเกษตรที่ดีในสวนโดยต้องรักษาความสะอาดสวนและต้องมีการบริหารจัดการศัตรูพืชแบบผสมผสาน หรือมีมาตรการอื่น ๆ ในการควบคุมศัตรูพืชทั้งนี้เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๑๐.๓ NPPO ต้องมอบข้อมูลแผนการบริหารจัดการศัตรูพืชในสวนตลอดฤดูกาลปลูกให้แก่กรมวิชาการเกษตรเมื่อได้รับการร้องขอข้อ ๑๑ ข้อกำหนดสำหรับโรงคัดบรรจุผลไม้หรือสถานที่จัดการผลไม้ส่งออก๑๑.๑ NPPOต้องจดทะเบียนและติดตามตรวจสอบโรงคัดบรรจุผลไม้หรือสถานที่จัดการผลไม้ส่งออกที่จะส่งออกผลพลับสดไปยังราชอาณาจักรไทยต้องมอบบันทึกรายละเอียดการจดทะเบียนโรงคัดบรรจุผลไม้หรือสถานที่จัดการผลไม้ส่งออกแก่กรมวิชาการเกษตรเมื่อได้รับการร้องขอและต้องดำเนินการจดทะเบียนโรงคัดบรรจุผลไม้หรือสถานที่จัดการผลไม้ส่งออกให้เสร็จสิ้นก่อนเริ่มการส่งออก๑๑.๒โรงคัดบรรจุผลไม้หรือสถานที่จัดการผลไม้ส่งออกต้องนำผลพลับสดมาจากสวนที่จดทะเบียนในแหล่งปลูกที่กำหนดเท่านั้นทั้งนี้ เพื่อให้สามารถดำเนินการทวนสอบย้อนกลับแหล่งที่มาได้อย่างรวดเร็วต้องเก็บบันทึกรายชื่อเกษตรกรเจ้าของสวนซึ่งส่งออกผลไม้ไปยังราชอาณาจักรไทยและต้องมอบข้อมูลเหล่านี้ให้แก่กรมวิชาการเกษตรเมื่อได้รับการร้องขอ๑๑.๓โรงคัดบรรจุผลไม้หรือสถานที่จัดการผลไม้ส่งออกต้องจัดทำเอกสารมาตรฐานการปฏิบัติงานซึ่งแสดงรายละเอียดขั้นตอนเกี่ยวกับการคัดขนาด การจัดการ และการบรรจุ๑๑.๔ NPPO ต้องดำเนินการตรวจสอบระบบของโรงคัดบรรจุผลไม้หรือสถานที่จัดการผลไม้ส่งออกก่อนจดทะเบียนและต้องตรวจสอบระบบเป็นประจำทุกปีโรงคัดบรรจุผลไม้หรือสถานที่จัดการผลไม้ส่งออกต้องรับผิดชอบเก็บรักษาข้อมูลต่าง ๆทั้งหมด๑๑.๕การกำจัดศัตรูพืชด้วยความเย็นก่อนส่งออกเพื่อกำจัดศัตรูพืชกักกันต้องดำเนินการภายในโรงคัดบรรจุผลไม้หรือสถานที่จัดการผลไม้ส่งออกที่จดทะเบียนเท่านั้น๑๑.๖การตรวจผลพลับสดว่าปราศจากศัตรูพืชกักกันต้องดำเนินการภายในโรงคัดบรรจุผลไม้หรือสถานที่จัดการผลไม้ส่งออกที่จดทะเบียนเท่านั้นข้อ ๑๒ ข้อกำหนดสำหรับแมลงศัตรูพืชกักกันผลพลับสดที่จะส่งออกไปยังราชอาณาจักรไทยต้องจัดการความเสี่ยงแมลงวันผลไม้ได้แก่ Jarvis fruit fly (Bactrocera jarvisi), lesser Queensland fruit fly (Bactrocera neohumeralis), Queensland fruit fly (Bactrocera tryoni) และ Mediterranean fruit fly (Ceratitis capitata)ด้วยวิธีการใดวิธีการหนึ่งดังต่อไปนี้๑๒.๑ ผลพลับสดต้องผ่านการกำจัดศัตรูพืชด้วยความเย็น หรือ๑๒.๒ ผลพลับสดต้องผ่านการกำจัดศัตรูพืชด้วยรังสีข้อ ๑๓ มาตรการจัดการสำหรับแมลงวันผลไม้ผลพลับสดที่จะส่งออกไปยังราชอาณาจักรไทยจากรัฐควีนส์แลนด์จะส่งออกไปได้ต้องผ่านการกำจัดแมลงวันผลไม้ Bactrocera jarvisi, Bactrocera neohumeralis และ Bactrocera tryoniด้วยวิธีการใดวิธีการหนึ่งดังต่อไปนี้๑๓.๑ การกำจัดศัตรูพืชด้วยความเย็นผลพลับสดต้องผ่านการกำจัดศัตรูพืชด้วยความเย็นที่อุณหภูมิและระยะเวลาต่างๆ ดังต่อไปนี้อุณหภูมิตรงบริเวณกึ่งกลางผลระยะเวลา(จำนวนวันติดต่อกัน)๐ องศาเซลเซียส (๓๒ องศาฟาเรนไฮต์) หรือต่ำกว่า๑๓ วัน หรือมากกว่า๐.๕๖ องศาเซลเซียส (๓๓ องศาฟาเรนไฮต์) หรือต่ำกว่า๑๔ วัน หรือมากกว่า๑.๑๑ องศาเซลเซียส (๓๔ องศาฟาเรนไฮต์) หรือต่ำกว่า๑๘ วัน หรือมากกว่า๑.๖๗ องศาเซลเซียส (๓๕ องศาฟาเรนไฮต์) หรือต่ำกว่า๒๐ วัน หรือมากกว่า๒.๒๒ องศาเซลเซียส (๓๖ องศาฟาเรนไฮต์) หรือต่ำกว่า๒๒ วัน หรือมากกว่า๑๓.๒ การกำจัดศัตรูพืชด้วยรังสีผลพลับสดต้องผ่านการกำจัดศัตรูพืชด้วยรังสีที่ขนาดหรือปริมาณดูดซึมต่ำสุด๑๕๐ เกรย์ข้อ ๑๔ ข้อกำหนดสำหรับการกำจัดศัตรูพืชด้วยความเย็น๑๔.๑การกำจัดศัตรูพืชด้วยความเย็นสามารถดำเนินการได้ทั้งก่อนส่งออกหรือระหว่างขนส่งสำหรับการดำเนินการระหว่างขนส่งนั้นอาจจะดำเนินการเพียงบางส่วนก่อนส่งออกโดยเริ่มต้นดำเนินการในเครือรัฐออสเตรเลียและเสร็จสิ้นสมบูรณ์ระหว่างขนส่งในกรณีที่การดำเนินการระหว่างขนส่งเกิดล้มเหลวอาจจะดำเนินการต่อให้เสร็จสิ้นสมบูรณ์ได้เมื่อสินค้านั้นถึงจุดหมายปลายทาง๑๔.๒ การประเมินผลสำเร็จของการกำจัดศัตรูพืชด้วยความเย็นทั้งกรณีก่อนส่งออกและระหว่างขนส่งจะประเมินจากอุณหภูมิของแท่งวัดอุณหภูมิผลไม้เท่านั้น๑๔.๓ การกำจัดศัตรูพืชด้วยความเย็นก่อนส่งออก๑๔.๓.๑ ต้องดำเนินการภายใต้การกำกับดูแลของ NPPO โดยต้องดำเนินการในห้องเย็นกำจัดศัตรูพืชซึ่งได้รับการรับรองจาก NPPO และกรมวิชาการเกษตรผลพลับสดที่จะส่งออกไปยังราชอาณาจักรไทยอาจทำการกำจัดศัตรูพืชด้วยความเย็นควบคู่ไปพร้อมกับผลพลับสดที่ส่งออกไปยังประเทศอื่นได้๑๔.๓.๒ ถ้าผลพลับสดต้องผ่านการกำจัดศัตรูพืชด้วยความเย็นก่อนส่งออก NPPO ต้องปฏิบัติตามข้อกำหนดตามเอกสารหมายเลข ๒ ท้ายประกาศนี้๑๔.๔ การกำจัดศัตรูพืชด้วยความเย็นระหว่างขนส่ง๑๔.๔.๑การกำจัดศัตรูพืชด้วยความเย็นระหว่างขนส่งเป็นการกำจัดศัตรูพืชด้วยความเย็นโดยดำเนินการในตู้ขนส่งสินค้าระหว่างขนส่งสินค้า๑๔.๔.๒ การกำจัดศัตรูพืชด้วยความเย็นระหว่างขนส่งซึ่งดำเนินการในตู้ขนส่งสินค้านั้นอาจจะเริ่มต้นกระบวนการตั้งแต่ตู้ขนส่งสินค้าอยู่บนบกและเสร็จสิ้นในช่วงระหว่างขนส่งหรือเสร็จสิ้นเมื่อตู้ขนส่งสินค้าไปถึงปลายทาง๑๔.๔.๓การส่งออกผลพลับสดซึ่งต้องผ่านการกำจัดศัตรูพืชด้วยความเย็นระหว่างขนส่งนั้นต้องลดอุณหภูมิผลตรงบริเวณกึ่งกลางผลให้ต่ำลงถึงระดับเดียวกันกับหรือต่ำกว่าอุณหภูมิเป้าหมายที่กำหนดสำหรับกำจัดแมลงวันผลไม้เป็นการล่วงหน้าก่อนขนถ่ายเข้าตู้ขนส่งสินค้าทั้งนี้เพื่อให้มั่นใจว่าอุณหภูมิผลได้ลดต่ำลงถึงระดับที่เหมาะสมก่อนเริ่มต้นกระบวนการกำจัดศัตรูพืชด้วยความเย็นและต้องรักษาระดับอุณหภูมิผลให้คงที่ติดต่อกันตลอดไป๑๔.๔.๔ ถ้าผลพลับสดต้องผ่านการกำจัดศัตรูพืชด้วยความเย็นระหว่างขนส่งNPPO ต้องปฏิบัติตามข้อกำหนดตามเอกสารหมายเลข ๓ ท้ายประกาศนี้ นอกจากนี้ต้องมีใบรับรองการเทียบมาตรฐานของแท่งวัดอุณหภูมิตามเอกสารหมายเลข ๔ ท้ายประกาศนี้แนบมาพร้อมกับสินค้าด้วยทุกครั้งข้อ ๑๕ ข้อกำหนดสำหรับการกำจัดศัตรูพืชด้วยรังสี๑๕.๑การฉายรังสีต้องดำเนินการในโรงงานฉายรังสีซึ่งได้รับการรับรองจาก NPPOและกรมวิชาการเกษตร๑๕.๒การดำเนินการกำจัดศัตรูพืชด้วยรังสีต้องเป็นไปตามมาตรฐานระหว่างประเทศ ว่าด้วยมาตรการสุขอนามัยพืช(International Standards for Phytosanitary Measures, ISPMs) ที่เกี่ยวข้องกรมวิชาการเกษตรให้การยอมรับการฉายรังสีที่อัตราดังกล่าวนี้กับแมลง ดังต่อไปนี้๑๕.๒.๑ รังสีที่ขนาดหรือปริมาณดูดซึมต่ำสุด ๑๕๐ เกรย์สำหรับแมลงวันผลไม้ ในวงศ์ (Family) เทฟริทติดี้ (Tephritidae)๑๕.๒.๒ รังสีที่ขนาดหรือปริมาณดูดซึมต่ำสุด ๔๐๐ เกรย์ สำหรับแมลงทุกชนิดในชั้น (Class) อินเซกต้า (Insecta) ยกเว้นดักแด้และตัวเต็มวัยของแมลงในอันดับ (Order) เลปปิดอบเทอร่า(Lepidoptera)๑๕.๓ ถ้าผลพลับสดต้องผ่านการกำจัดศัตรูพืชด้วยรังสี NPPO ต้องปฏิบัติตามข้อกำหนดตามเอกสารหมายเลข ๕ ท้ายประกาศนี้ข้อ ๑๖ ข้อกำหนดสำหรับบรรจุภัณฑ์และฉลาก๑๖.๑ บรรจุภัณฑ์อาจทำด้วยกระดาษลูกฟูก โพลีสไตรีน พลาสติกหรือลังไม้แบบต่าง ๆ โดยบรรจุภัณฑ์เหล่านี้เป็นวัสดุใหม่หรือแปรใช้ใหม่กรณีที่ใช้บรรจุภัณฑ์เป็นกล่องกระดาษหรือพลาสติก บรรจุภัณฑ์เหล่านี้ต้องสะอาดและใหม่เท่านั้น๑๖.๒ต้องบรรจุในบรรจุภัณฑ์ซึ่งต้องไม่มีการปะปนของ ดิน ทราย และชิ้นส่วนของพืช เช่นใบ กิ่งก้าน เศษซากพืช เป็นต้น หรือสิ่งอื่นใดที่มีศักยภาพนำพาศัตรูพืชกักกันได้๑๖.๓ ผลพลับสดซึ่งผ่านการกำจัดศัตรูพืชด้วยรังสีต้องบรรจุในบรรจุภัณฑ์ซึ่งออกแบบเพื่อป้องกันศัตรูพืชไม่ให้กลับเข้าไปทำลายผลไม้ในบรรจุภัณฑ์โดยบรรจุภัณฑ์ต้องไม่มีรูเปิด ถ้ามีความจำเป็นต้องมีรูเปิดเพื่อระบายอากาศต้องปิดรูด้วยตาข่ายโดยตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตรก่อนนำบรรจุภัณฑ์ไปบรรจุผลไม้เพื่อฉายรังสีบรรจุภัณฑ์ดังกล่าวต้องได้รับความเห็นชอบจากกรมวิชาการเกษตรก่อนว่าได้รับการออกแบบอย่างเหมาะสมและมั่นใจได้ว่าผลไม้ในบรรจุภัณฑ์ได้รับรังสีที่ขนาดหรือปริมาณดูดซึมที่กำหนด๑๖.๔ ผลพลับสดซึ่งผ่านการกำจัดศัตรูด้วยความเย็นก่อนส่งออกและส่งออกทางอากาศหรือทางน้ำต้องบรรจุในบรรจุภัณฑ์ตามข้อกำหนดข้อใดข้อหนึ่งดังต่อไปนี้๑๖.๔.๑ ต้องบรรจุในบรรจุภัณฑ์ซึ่งไม่มีรูเปิด หรือ๑๖.๔.๒ต้องบรรจุในถุงตาข่ายแล้วจึงนำบรรจุในบรรจุภัณฑ์ ขนาดของตาข่ายแต่ละรูต้องมีเส้นผ่านศูนย์กลางไม่เกิน๑.๖ มิลลิเมตร หรือ๑๖.๔.๓ต้องบรรจุในบรรจุภัณฑ์เมื่อปิดสนิทแล้วต้องปิดช่องระบายอากาศทั้งหมดบนบรรจุภัณฑ์ด้วยตาข่ายขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร หรือ๑๖.๔.๔ต้องบรรจุในบรรจุภัณฑ์ที่มัดรวมกันหรือมัดรวมกันแล้ววางบนแท่นวางต้องห่อหุ้มบรรจุภัณฑ์ทั้งหมดด้วยตาข่ายหรือพลาสติกถ้าใช้ตาข่ายขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร๑๖.๕ผลพลับสดซึ่งผ่านการกำจัดศัตรูพืชด้วยความเย็นระหว่างขนส่งในตู้ขนส่งสินค้าจะได้รับการยกเว้นไม่ต้องบรรจุในบรรจุภัณฑ์ตามข้อกำหนดข้อ๑๖.๔๑๖.๖ต้องแสดงข้อมูลที่จำเป็นบนบรรจุภัณฑ์เพื่อให้การทวนสอบย้อนกลับแหล่งที่มาเป็นไปได้อย่างรวดเร็วแต่อย่างไรก็ตามอย่างน้อยที่สุดต้องมีข้อมูลดังต่อไปนี้เป็นภาษาอังกฤษบนแต่ละบรรจุภัณฑ์ได้แก่๑๖.๖.๑ การกำจัดศัตรูพืชด้วยความเย็น- ประเทศแหล่งกำเนิด (เช่น ผลิตผลของออสเตรเลีย ผลผลิตของออสเตรเลียเป็นต้น)- ชื่อบริษัทส่งออก- ชื่อผลไม้ (ชื่อสามัญ)- หมายเลขทะเบียนโรงคัดบรรจุผลไม้หรือสถานที่จัดการผลไม้ส่งออก- หมายเลขทะเบียนสวน๑๖.๖.๒ การกำจัดศัตรูพืชด้วยรังสี- ประเทศแหล่งกำเนิด (เช่น ผลิตผลของออสเตรเลีย ผลผลิตของออสเตรเลียเป็นต้น)- ชื่อบริษัทส่งออก- ชื่อผลไม้ (ชื่อสามัญ)- หมายเลขทะเบียนโรงคัดบรรจุผลไม้หรือสถานที่จัดการผลไม้ส่งออก- หมายเลขทะเบียนสวน- ชื่อผู้ให้บริการฉายรังสี- ข้อความระบุว่าผลไม้ได้ผ่านการฉายรังสี- ข้อความระบุวัตถุประสงค์ของการฉายรังสี- วันที่ฉายรังสี- สัญลักษณ์อาหารฉายรังสี๑๖.๗ ในกรณีส่งออกผลพลับสดมายังราชอาณาจักรไทยโดยบรรจุในบรรจุภัณฑ์แยกเป็นกล่องโดยไม่ได้มัดรวมกัน ต้องมีข้อความต่อไปนี้ EXPORT TO THAILANDปรากฏอย่างชัดเจนบนบรรจุภัณฑ์แต่ละกล่อง แต่อย่างไรก็ตาม ในกรณีส่งออกโดยบรรจุในบรรจุภัณฑ์ที่ถูกมัดรวมกันวางบนแท่นวางอนุญาตให้มีข้อความต่อไปนี้EXPORT TO THAILAND ปรากฏอย่างชัดเจนบนแต่ละด้านได้๑๖.๘ผลพลับสดที่จะส่งออกไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดตามมาตรฐานระหว่างประเทศว่าด้วยมาตรการสุขอนามัยพืชที่เกี่ยวข้องข้อ ๑๗ การตรวจส่งออกNPPO ต้องมั่นใจว่าได้ดำเนินการตามข้อกำหนดต่าง ๆของกรมวิชาการเกษตรครบสมบูรณ์แล้วก่อนให้การรับรองผลพลับสดส่งออกไปราชอาณาจักรไทยดังต่อไปนี้๑๗.๑ ได้ดำเนินการสุ่มตรวจผลพลับสดตามกระบวนการที่เหมาะสมอย่างเป็นทางการและพบว่าปราศจากศัตรูพืชกักกันตามเอกสารหมายเลข๑ ท้ายประกาศนี้อนึ่งในกรณีที่ผลพลับสดผ่านการฉายรังสีที่ขนาดหรือปริมาณดูดซึมที่เหมาะสมตามข้อ ๑๕.๒แล้วอาจไม่จำเป็นต้องเป็นไปตามวรรคหนึ่ง ผลพลับสดอาจจะมีศัตรูพืชกักกันที่มีชีวิตแต่เป็นหมันหรือไม่สามารถออกจากดักแด้เป็นตัวเต็มวัยที่สมบูรณ์ได้๑๗.๒ผลพลับสดซึ่งมาจากรัฐควีนส์แลนด์ได้ผ่านมาตรการจัดการศัตรูพืชกักกันด้วยวิธีการใดวิธีการหนึ่งดังต่อไปนี้๑๗.๒.๑ผลพลับสดได้ผ่านการกำจัดศัตรูพืชด้วยความเย็นตามข้อกำหนดข้อ ๑๓.๑ เพื่อกำจัดแมลงวันผลไม้ Bactrocera jarvisi, Bactrocera neohumeralis และ Bactrocera tryoni แล้ว หรือ๑๗.๒.๒ ผลพลับสดได้ผ่านการฉายรังสีที่ขนาดหรือปริมาณดูดซึมต่ำสุดดังต่อไปนี้(๑) รังสีที่ขนาดหรือปริมาณดูดซึมต่ำสุด ๑๕๐ เกรย์สำหรับแมลงวันผลไม้ในวงศ์เทฟริทติดี้ หรือ(๒) รังสีที่ขนาดหรือปริมาณดูดซึมต่ำสุด ๔๐๐ เกรย์สำหรับแมลงทุกชนิดในชั้นอินเซกต้า ยกเว้นดักแด้และตัวเต็มวัยของแมลงในอันดับเลปปิดอบเทอร่าข้อ ๑๘ การรับรองสุขอนามัยพืช๑๘.๑ ต้องมีใบรับรองสุขอนามัยพืชซึ่งออกให้โดย NPPO กำกับมาด้วย โดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้The consignment of persimmon fruit has been produced and prepared for export accordance with the conditions for import of persimmon fruit from Australia to Thailand๑๘.๒ การกำจัดศัตรูพืชด้วยความเย็น๑๘.๒.๑ถ้าผลพลับสดได้รับการกำจัดศัตรูพืชด้วยความเย็นก่อนส่งออกต้องระบุรายละเอียดของโรงงานกำจัดศัตรูพืชด้วยความเย็นอุณหภูมิ และระยะเวลาที่ใช้ (จำนวนวันที่ต่อเนื่องกัน)ในใบรับรองสุขอนามัยพืชบนส่วนที่เหมาะสม๑๘.๒.๒ถ้าผลพลับสดได้รับการกำจัดศัตรูพืชด้วยความเย็นระหว่างขนส่งต้องมีต้นฉบับใบรับรองการเทียบมาตรฐานของแท่งวัดอุณหภูมิตามเอกสารหมายเลข๔ ท้ายประกาศนี้แนบมาพร้อมกับใบรับรองสุขอนามัยพืช๑๘.๓ การกำจัดศัตรูพืชด้วยรังสีถ้าผลพลับสดได้รับการกำจัดศัตรูพืชด้วยรังสีต้องระบุข้อความเพิ่มเติมดังต่อไปนี้The consignment of persimmon fruit has been treated by irradiation at a minimum absorbed dose of ๑๕๐ Gy. หรือThe consignment of persimmon fruit has been treated by irradiation at a minimum absorbed dose of ๔๐๐ Gy.๑๘.๔ ต้องระบุชื่อสามัญและชื่อวิทยาศาสตร์ของผลพลับสดหมายเลขตู้ขนส่งสินค้าและหมายเลขผนึกปิดตู้ขนส่งสินค้า (สำหรับการขนส่งทางน้ำ)ในใบรับรองสุขอนามัยพืชข้อ ๑๙ การตรวจนำเข้า๑๙.๑ เมื่อผลพลับสดมาถึงด่านนำเข้าในราชอาณาจักรไทยการตรวจนำเข้าจะดำเนินการหลังจากพนักงานเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๙.๒พนักงานเจ้าหน้าที่จะสุ่มตัวอย่างผลพลับสดและตรวจสอบเพื่อยื่นยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลไม้ไว้จนกว่าจะทราบผลจากห้องปฏิบัติการ๑๙.๓ ถ้ามีผลพลับสดจำนวนน้อยกว่า ๑,๐๐๐ ผลต้องสุ่มตรวจจำนวน ๔๕๐ ผล หรือสุ่มตรวจทั้งหมด ถ้ามีจำนวนเท่ากับหรือมากกว่า ๑,๐๐๐ ผล ต้องสุ่มตรวจจำนวน ๖๐๐ ผล๑๙.๔ ในกรณีตรวจพบศัตรูพืชกักกันของราชอาณาจักรไทยตามเอกสารหมายเลข ๑ท้ายประกาศนี้ ระหว่างการสุ่มตรวจผลพลับสดต้องดำเนินการตามมาตรการ ดังต่อไปนี้๑๙.๔.๑ การกำจัดศัตรูพืชด้วยความเย็น(๑) แมลงวันผลไม้(๑.๑) ถ้าตรวจพบแมลงวันผลไม้ที่มีชีวิต ต้องส่งกลับ หรือทำลาย โดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรจะแจ้งผลการตรวจให้ NPPOทราบและระงับการนำเข้าโดยทันที(๑.๒) NPPOต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร(๒) ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ ต้องกำจัดศัตรูพืชเหล่านั้นด้วยวิธีที่เหมาะสม(ถ้ามีวิธีการกำจัด) ส่งกลับ หรือทำลาย โดยผู้นำเข้าต้องเป็นผู้รับผิดชอบค่าใช้จ่าย๑๙.๔.๒ การกำจัดศัตรูพืชด้วยรังสี(๑) ถ้าตรวจพบแมลงวันผลไม้ที่มีชีวิตจะได้รับอนุญาตให้นำเข้ากรมวิชาการเกษตรจะแจ้งผลการตรวจให้ NPPO ทราบโดยทันที(๒) ถ้าตรวจพบศัตรูพืชกักกันชนิดอื่น ๆ ที่มีชีวิตตามเอกสารหมายเลข ๑ท้ายประกาศนี้ยกเว้นแมลงระยะดักแด้หรือตัวเต็มวัยของแมลงในอันดับเลปปิดอบเทอร่าในผลไม้ที่ผ่านการฉายรังสีที่ขนาดหรือปริมาณดูดซึมต่ำสุด๔๐๐ เกรย์ จะได้รับอนุญาตให้นำเข้ากรมวิชาการเกษตรจะแจ้งผลการตรวจให้ NPPO ทราบโดยทันที(๓) ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากตามเอกสารหมายเลข ๑ ท้ายประกาศนี้ต้องกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด) ส่งกลับหรือทำลาย โดยผู้นำเข้าต้องเป็นผู้รับผิดชอบค่าใช้จ่าย๑๙.๕ในกรณีตรวจพบสิ่งมีชีวิตชนิดอื่นที่ไม่มีรายชื่อตามเอกสารหมายเลข ๑ ท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทยต้องกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด) ส่งกลับหรือทำลาย โดยผู้นำเข้าต้องเป็นผู้รับผิดชอบค่าใช้จ่าย กรณีดังกล่าวนี้ไม่รวมถึงผลไม้ที่ผ่านการฉายรังสีซึ่งเพียงพอที่จะลดความเสี่ยงของสิ่งมีชีวิตที่ตรวจพบกรมวิชาการเกษตรมีสิทธิระงับการนำเข้าจากช่องทางการนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๙.๖กรมวิชาการเกษตรมีสิทธิสั่งให้ส่งผลพลับสดกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายถ้าพบกรณีหนึ่งกรณีใดดังต่อไปนี้เกิดขึ้น๑๙.๖.๑ การกำจัดศัตรูพืชด้วยความเย็นไม่สมบูรณ์๑๙.๖.๒ ประตูตู้ขนส่งสินค้าปิดไม่สนิท๑๙.๖.๓ ผนึกปิดตู้ขนส่งสินค้าถูกทำลายหรือถูกสับเปลี่ยน หรือหมายเลขไม่ตรงตามที่ระบุไว้ในใบรับรองสุขอนามัยพืช๑๙.๖.๔ เสียบแท่งวัดอุณหภูมิผลไม้เลยออกนอกผลหรือแท่งวัดอุณหภูมิผลไม้ไม่อยู่ตรงตำแหน่งที่กำหนด หรือผลที่เสียบด้วยแท่งวัดอุณหภูมิเป็นแผลแตกหรือเกิดรอยเปิด๑๙.๖.๕ ฉลากบนบรรจุภัณฑ์ไม่มี ไม่ถูกต้อง หรือไม่สมบูรณ์ข้อ ๒๐ การประเมินกระบวนการส่งออก๒๐.๑ การส่งออกผลพลับสดจากแหล่งปลูกตามข้อ ๙ในเครือรัฐออสเตรเลียไปยังราชอาณาจักรไทย จะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยเครือรัฐออสเตรเลียต้องเป็นผู้รับผิดชอบค่าใช้จ่ายทั้งหมด๒๐.๒ ในกรณีที่มีการระงับการนำเข้าหากกรมวิชาการเกษตรพิจารณาแล้วเห็นว่ามีความจำเป็นอาจส่งพนักงานเจ้าหน้าที่เดินทางไปประเมินกระบวนการตรวจรับรองส่งออกในเครือรัฐออสเตรเลียก่อนจะตัดสินใจอนุญาตให้นำเข้าได้อีกต่อไปโดยเครือรัฐออสเตรเลียต้องเป็นผู้รับผิดชอบค่าใช้จ่ายทั้งหมดประกาศณ วันที่ ๒๒ กันยายน พ.ศ. ๒๕๕๘อนันต์สุวรรณรัตน์อธิบดีกรมวิชาการเกษตร[เอกสารแนบท้าย]๑. เอกสารหมายเลข ๑ รายชื่อศัตรูพืชกักกันของผลพลับสดจากเครือรัฐออสเตรเลียแนบท้ายประกาศกรมวิชาการเกษตร เรื่องเงื่อนไขการนำเข้าผลพลับสดจากเครือรัฐออสเตรเลีย พ.ศ. ๒๕๕๘๒. เอกสารหมายเลข ๒ข้อกำหนดสำหรับการกำจัดศัตรูพืชด้วยความเย็นก่อนส่งออกแนบท้ายประกาศกรมวิชาการเกษตร เรื่อง เงื่อนไขการนำเข้าผลพลับสดจากเครือรัฐออสเตรเลียพ.ศ. ๒๕๕๘๓. เอกสารหมายเลข ๓ข้อกำหนดสำหรับการกำจัดศัตรูพืชด้วยความเย็นระหว่างขนส่งแนบท้ายประกาศกรมวิชาการเกษตร เรื่องเงื่อนไขการนำเข้าผลพลับสดจากเครือรัฐออสเตรเลีย พ.ศ. ๒๕๕๘๔. เอกสารหมายเลข ๔ใบรับรองการเทียบมาตรฐานของแท่งวัดอุณหภูมิสำหรับการกำจัดศัตรูพืชด้วยความเย็นระหว่างขนส่งในตู้ขนส่งสินค้าสำหรับราชอาณาจักรไทย แนบท้ายประกาศกรมวิชาการเกษตร เรื่องเงื่อนไขการนำเข้าผลพลับสดจากเครือรัฐออสเตรเลีย พ.ศ. ๒๕๕๘๕. เอกสารหมายเลข ๕ ข้อกำหนดสำหรับการกำจัดศัตรูพืชด้วยรังสีแนบท้ายประกาศกรมวิชาการเกษตร เรื่องเงื่อนไขการนำเข้าผลพลับสดจากเครือรัฐออสเตรเลีย พ.ศ. ๒๕๕๘(ดูข้อมูลจากภาพกฎหมาย)ปริยานุช/จัดทำ๒๒ ตุลาคม ๒๕๕๘วริญา/ตรวจ๒๒ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๖๐ ง/หน้า ๑๒/๒๐ ตุลาคม ๒๕๕๘